als_Latn bos_Latn tur_Latn
Drejtori i Pergjithshem i Policise se Shtetit kerkoi nga Prokuroria e Pergjithshme dhe nga ajo e Krimeve te Renda qe te jene prezente ne mbeshtetjen e operacionit kunder lendeve narkotike ne Lazarat qe ka nisur qe prej se henes.
Ne nje deklarate per mediat mesditen e se premtes, kreu i Policise, Artan Didi tha se eshte eshte e pamundur qe te mbulohen veprimet proceduriale nga nje prokuror dhe nje prokuror i Krimeve te Renda.
“Jemi ne nje moment kritik qe lidhet me mbeshtetjen e policise nga institucionet e tjera te drejtesise sic eshte Prokuroria e cila vazhdon me te njejtin ritem pune, me prokurore te gatshem dhe nje prokuror qe na ka ardhur para dy ditesh dhe tani nuk e dijme ku eshte, nga Krimet e Renda. Kur gjithe policia eshte ne kembe, imagjinoni ne kete zone te mbushur me aktivitet kriminal, me prova materiale qe lidhen me krimin, me arme, granatahedhesa, mortaja, predha, mitroloze, bime narkotike, bime narkotike qe jane aty me kohe te paketuara, me bime neper bahçe dhe kur vjen puna policia ka mbetur vetem. Ecuria e operacionit lidhet shume me veprimet proceduriale qe i mbulon Prokuroria. Bej thirrje qe institucionet e drejtesisse duhet te jene ketu per te provuar dhe vertetuar se cfare ka ndodhur ne Lazarat, se cfare vlerash monetare jane prodhuar ne kete vend. Se ku kane shkuar ato, me pas duhet ta hetoje Prokuroria. Per Lazaratin ka patur procedime qe kane nisur disa muaj me pare, por ne rastet ne fjale nuk ka nevoje per te patur nje rakordim, nuk kam komunikuar me Prokurorin e Pergjithshem, kemi tentuar te bejme nje koordinim, por me nje prokuror nuk kemi cfare te koordinojme kur ne kemi 35 grupe hetimore ne terren”, tha Didi.
Ne fund Drejtori i Pergjithshem i Policise se Shtetit deklaroi se duhen veprimet e te gjitha institucioneve te tjera te drejtesise qe operacioni te cilesohet si i suksesshme. Ai mohoi akuzat per “plaçkitje” nga ana e policise dhe u beri thirrje banoreve te Lazaratit qe te qendrojne ne banesat e tyre ne kohen qe kontrollohen nga policia.
Por Prokuroria e Pergjithshme ka reaguar pas deklarates se drejtorit te pergjithshem Artan Didi, duke hedhur poshte pretendimet e tij se prokuroria nuk po asiston uniformat blu gjate operacionit ne Lazarat.
Permes nje njoftimi per shtyp, institucioni qendror i akuzes ka deklaruar se, zyrtaret e tij ndodhen prej ditesh ne fshatin jugor te vendit.
“Oficeret e policise gjyqesore dhe prokuroret ndodhen prej ditesh ne Lazarat. Sot ndodhet ne Lazarat edhe vete kreu i Prokurorise se Krimeve te Renda”, thuhet ne deklarate.
Qe ne oret e para te mengjesit te sotem forcat e policise kane rifilluar veprimet ne Lazarat per identifikimin e siperfaqeve te kultivuara me kanabis.
Gjithashtu, struktura te posaçme po punojne per identifikimin e personave qe qelluan me arme, snajper dhe mitraloze, ndersa uniformat blu po kryejne kontrolle shtepi me shtepi.
Sipas nje raportimi te Policise se Shtetit, gjate dites se sotme jane kontrolluar 32 banesa; jane asgjesuar 9.385 bime narkotike dhe 2 tone hashah; jane sekuestruar 11 automatike, 1 mitraloz, 1 anti-tank dhe 4 pistoleta; jane bllokuar 5 automjete me armatim qe permbanin 4 kuti me predha dhe granatahedhes. Gjithashtu, eshte arrestuar nje person i shpallur ne kerkim. Nderkohe, ambasadori amerikan Alexander Arvizu ka vleresuar operacionin e policise ne Lazarat, qe kulmoi diten e enjte me marrjen nen kontroll te te gjithe fshatit.
Ne nje prononcim per mediat paraditen e se premtes, Arvizu ka vleresuar edhe taktikat e operacionit dhe ka bere thirrje per vazhdimin e veprimeve hetimore.
“Kemi qene ne komunikim te vazhdueshem me ministrin Tahiri dhe drejtorin Didi. Lazarati ka qene nje problem per nje numer vitesh dhe jemi te inkurajuar qe qeveria ka vendosur qe eshte koha te marrim vendime. Gjithashtu vleresojme faktin se autoritetet kane treguar kujdes, pasi shume banore te Lazaratit nuk jane te perfshire ne aktivitete te paligjshme por thjesht jetojne atje. eshte e rendesishme qe aksioni te vijoje me arrestime, hetime dhe shpresojme edhe denime”, ka deklaruar Arvizu.
Top Channel
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn